RAK Petroleum stiger om lag 70 prosent mandag etter at det kom frem at de uavhengige medlemmene i RAK Petroleum-styret har foreslått å overføre selskapets eierandeler i Mondoil Enterprises LLC til DNO for 117,25 millioner dollar, med oppgjør i DNO-aksjer, for så å overføre alle DNO-aksjene og kontanter til aksjonærene. RAK Petroleum vil i etterkant avnotere seg fra Oslo Børs.

"Oppkjøpet er gjort til rundt 4 ganger det historiske utbyttet noe som er rettferdig etter vår mening og bør holde seg stabilt på grunn av fast gasspris og produksjon inn i 2030-tallet", skriver Pareto Securities.

Aksjetransaksjonen omfatter Mondoil Enterprises' 33,33 prosent indirekte eierandel i privateide Foxtrot International, hvor viktigste eiendeler er i offshoreproduksjon av gass og tilhørende væsker i Elfenbenkysten.

Mondoil Enterprises LLC har indirekte en working interest-andel på 9 prosent i Foxtrot-gassfeltene utenfor Elfenbenskysten med en nettoproduksjon på omtrent 3.000 fat oljeekvivalenter pr dag, og markerer en inngang til Vest-Afrika for DNO, skriver Pareto Securities i en oppdatering

"Foxtrot er verdsatt til 95 millioner dollar pluss 22,25 millioner dollar i kontanter/arbeidskapitalprosent. I tillegg vil RAK dele ut sine DNO-aksjer for å fjerne holdingselskapsrabatten og gi likviditet til investorene. DNO eier 5,1 prosent av RAK og vil dermed få 26,3 millioner (2,5 %) egne aksjer i oktober 2022 når transaksjonen ventes å bli fullført. For DNO skaper det en mer diversifisert aksjonærstruktur og en inntreden i Vest-Afrika med flere muligheter for M&A-drevet vekst, som bør være positiv på lang sikt", skriver meglerhuset videre.

Arctic Securities mener at transaksjonen vil gi obligasjonseierne diversifiseringsfordeler uten å øke gjelden i balansen.

DNO-aksjen handles i øyeblikket ned 4,8 prosent til kurs 14,47 pr krone.

Hovedindeksen på Oslo Børs er opp 0,19 prosent til 1.271,50 poeng, omsatt for 1.967 millioner kroner.

TDN Direkt finans@tdn.no Infront TDN Direkt, +47 21 95 60 70

Nyheder og/eller generelle investeringsanbefalinger leveres af en tredjepart, og Nordnet deltager ikke i udarbejdelsen af dem. [Læs mere om investeringsanbefalinger.](https://www.nordnet.dk/dk/info/investeringsanbefalinger)